burgasdotpro/wikipedia huggingface dataset:
Tokyo Skytree

Tókjó sukai curí alebo Tokyo Skytree (, ) je telekomunikačná veža v Tokiu. Po dokončení vo 29. februára 2012 je vysoká 634 metrov a stala sa tak najvyšším objektom svojho druhu a druhou najvyššou stavbou na svete (po Burdž Chalífa) a najvyššou stavbou v Japonsku.
Výstavba novej veže v Tokiu bola potrebná najmä kvôli nepostačujúcej výške súčasnej Tokijskej veže (333 m), ktorá je obklopená výškovými budovami, a tak nepostačujúco šíri signál.
Dizajn.
Dizajn veže bol publikovaný 26. novembra 2006 a bol založený na týchto troch podmienkach:
Povrch spodnej časti veže sa skladá z oceľových trubíc natretých farbou, ktorú nazvali „nebesko-stromová biela“, ktorá vychádza z tradičnej japonskej farby aijiro (藍白). Vo vnútri sa nachádza kruhová šachta zo zosilneného betónu, ktorou vedú výťahy a schodiská. Vo výškach 350 m a 450 m sa nachádzajú plošiny, na ktorých sú umiestnené pozorovateľne, reštaurácie a obsluha veže.
Základ veže má tvar trojnožky, no postupne sa zaobľuje a vo výške 320 m má už veža tvar valca, aby odolala silným vetrom. Budova je postavená tak, aby odolala zemetraseniam (ako aj väčšina japonských budov).
Výška 634 m bola zvolená pre ľahké zapamätanie. Číslice 6 (jap.: mu), 3 (sa), 4 (ši) spolu tvoria názov Musaši, čo je starý názov oblasti, kde veža stojí.
Názov.
Názov veže bol zvolený v národnom hlasovaní, v ktorom sa zúčastnilo 110 000 ľudí. Voliť bolo možné medzi víťaznými návrhmi: Tokijská Edo veža, Tokijský nebeský strom, Mirajský strom, Jumemi Jagura, Veža vychádzajúceho východu, a Vychádzajúca veža. Zvíťazil návrh „Tokijský nebeský strom“ s približne 33 000 hlasmi. Druhý bol návrh „Tokijská Edo veža“ (ang. Tokio Edo Tower).
Bernissart

Bernissart je belgická obec vo Valónskom regióne v provincii Hennegavsko. 
Obyvateľstvo.
Obec má približne 11 669 obyvateľov (2010).
Časti obce.
Od 1. januára 1977 obec Bernissart pozostáva z týchto častí (bývalých obcí):
Boussu

Boussu je belgická obec vo Valónskom regióne v provincii Hennegavsko.
Obyvateľstvo.
Obec má približne 20 104 obyvateľov (2010).
Časti obce.
Od 1. januára 1977 obec Boussu pozostáva z týchto častí (bývalých obcí):
Aristón

Aristón ("Aristón") môže byť:
Názov Stavby

Názov Stavby (skrátene aj NS alebo eNeS) je slovenská hiphopová skupina pochádzajúca z Bratislavy. Patrí medzi legendy slovenského hip-hopu a ich song "Štát ťa núti" je považovaný za rapovú hymnu Slovenska. Skupina má šiestich členov a je zoskupením dvoch skupín L.U.Z.A. a Drvivá Menšina. Skupiny sa spoznali okolo rokov 19961997 a sformovali Názov Stavby okolo roku 1998.
Jej začiatky sa datujú niekedy k roku 1996, keď sa stretli mladé skupiny – Drvivá Menšina a LÚZA. Okrem dvoch nahrávok a dema "LúzaDrviváMenšina" vydala skupina jediný album "Reč naša" (2003). Ten je ale považovaný za jednu zo slovenských hiphopových klasík a album sa stretol s mnohými pozitívnymi odozvami. Ako Názov Stavby sa objavili aj sólových albumoch skupín a ich členov alebo aj na cudzích projektoch ako napríklad skladba "Żyję Jak Chcę" od poľského rappera FU. Koniec ich kariéry zavŕšila skladba s názvom Posledný Výstrel pod vydavateľstvom I Love Party Production.
Vysielač Krížava

Vysielač Krížava () je rozhlasový a televízny vysielač na Slovensku. Nachádza sa na rovnomennom vrchu v pohorí Lúčanská Malá Fatra, medzi mestami Žilina a Martin. 
Konštrukcia.
Oceľová rúrová kotvená konštrukcia stožiara má výšku 116 m a je podobná s vysielačom Kráľova hoľa. Do prevádzky bol uvedený 23. januára 1970, kedy začal ako prvý vysielač v ČSSR šíriť televízny signál vo farbe. Definitívny vysielač 2. programu bol na Krížave spustený 9. mája 1973.
Vedľa vysielača sa nachádza voľne stojaca oceľová telekomunikačná veža, ako aj veľká obslužná budova. Súčasťou vysielacieho strediska je aj pracovisko pre riadenie letovej prevádzky, monitorujúce vzdušný priestor nad Slovenskom.
Stredisko patrí medzi výkonné vysielače na Slovensku a vďaka značnej nadmorskej výške je jeho signál dostupný na veľkej časti územia krajiny. Prioritne má pokryť Horné Považie, Turiec, Kysuce a časť Hornej Nitry, no presahy umožňujú prijímať signál i na Liptove, Orave, Strednom Považí, časti Moravy a Sliezska, no nezriedka i v Podunajskej nížine.
Majiteľom celého komplexu s priľahlými pozemkami je spoločnosť Towercom, a. s. – bývalé Rádiokomunikácie, o. z.
Šírený program.
Signál šírený z Krížavy nadväzuje na vysielače Veľká Javorina, Nad oborou, Suchá hora, Kráľova hoľa, Úložisko a Magurka.
Stredisko na Krížave je taktiež súčasťou severnej magistrály, t. j. retranslačnej rádioreléovej (RR) trasy, ktorá smeruje z Kamzíka (Bratislava) a končí na Makovici (Košice). Podobne je aj súčasťou medzinárodného smerovania RR trás – napr. prepojenie s Lysou horou (Frýdek-Místek, Česko). 
Rozhlasové vysielače.
Analógové rozhlasové vysielanie (FM).
Antény rozhlasového vysielania sa nachádzajú vo výške 34 m, t. j. v nadmorskej výške .
TV vysielače.
Analógové televízne vysielanie.
V máji 2011 bolo z vysielača ukončené šírenie analógového signálu Dvojky a TV JOJ, v auguste 2011 aj Jednotky.
Digitálne televízne vysielanie.
Vysielanie prechodového multiplexu DVB-T bolo z vysielača spustené 22. decembra 2009 a ukončené 1. júla 2011. 1.júna 2011 bola spustená distribúcia druhého multiplexu. Vo februári 2013 bolo z vysielača spustené vysielanie verejnoprávneho multiplexu a v marci 2013 vysielanie prvého multiplexu. Antény sú umiestnené vo výške 105 m, t. j. v nadmorskej výške (okrem prvého multiplexu, ktorý má antény vo výške 80 m, t. j. v nadmorskej výške ).
Najbližšie vysielače.
Najbližšie okolité vysielače a vzdialenosť k nim:
Prístup.
K vysielaču vedie asfaltová cesta z Vrútok. Značkované chodníky na Krížavu vedú z Turia a mesta Martin, a tiež zo susedných vrcholov hrebeňa.
Vysielač Kráľova hoľa

Vysielač Kráľova hoľa () je rozhlasový a televízny vysielač na Slovensku. Nachádza sa na vrchole Kráľovej hole v pohorí Nízke Tatry, nad obcou Šumiac.
Konštrukcia.
Stožiar vysielača má výšku 137,5 m a je konštrukčne podobný s Vysielačom Krížava. Predchodca súčasného vysielača bol do prevádzky uvedený v roku 1960, o rok neskôr bol premiestnený do terajšej prevádzkovej budovy. Vedľa vysielača sa nachádza veľká obslužná budova.
Šírený program.
Vysoký výkon a nadmorská výška vysielača spôsobujú príjem signálu na 1/4 územia Slovenska. Jeho úlohou je pokryť najmä mesto Poprad, okolie Tatier, Spiš a Gemer. Presahy umožňujú prijímať signál i na Liptove, Orave, Horehroní, časti Východoslovenskej nížiny a Novohradu, no zachytiteľný je i na území Poľska, Ukrajiny a Maďarska.
Vysielače FM.
Antény rozhlasového vysielania sa nachádzajú vo výške 59 m, t.j. v nadmorskej výške .
TV vysielače.
Analógové televízne vysielanie.
Analógové vysielanie Jednotky, Dvojky a TV Markíza bolo ukončené v roku 2011.
Digitálne televízne vysielanie.
Z Kráľovej hole sa vysiela digitálne vysielanie.
Vysielanie prvého multiplexu DVB-T bolo z vysielača spustené 22. decembra 2009 a bolo ukončené 27. júla 2011. 27. júna 2011 bola spustená distribúcia verejnoprávneho multiplexu. Antény sú umiestnené vo výške 124 m, t.j. v nadmorskej výške .
Najbližšie vysielače.
Okolité významné vysielače a vzdialenosť k nim:
Prístup.
K vysielaču vedie sčasti asfaltová cesta z obce Šumiac. Značkované chodníky na Kráľovu hoľu vedú aj z Telgártu, Liptovskej Tepličky alebo Spišského Bystrého.
Daft Punk

Daft Punk bola elektronická dvojica, ktorej členmi boli francúzski hudobníci a . Daft Punk dosiahla veľký úspech v druhej polovici 90. rokov vo Francúzsku a mala stále väčší úspech kombináciou prvkov housu a synthpopu. Dvojica vydala svoj debutový album "Homework" v roku 1997. V roku 2001 vydala album "Discovery", ktorý bol úspešnejší, hlavne kvôli singlom „One More Time“, „Digital Love“ a „Harder, Better, Faster, Stronger“. V marci 2005 dvojica vydala album "Human After All". Single „Robot Rock“ a „Technologic“ dosiahli úspech vo Veľkej Británii. Daft Punk mali v rokoch 2006 až 2007 koncertné turné a vydali živý album "Alive 2007", ktorý získal cenu Grammy za Best Dance/Electronica Album.
22. februára 2021 duo vydalo na svojom YouTube kanáli video „"Daft Punk – Epilogue"“, ktoré obsahuje scénu z ich filmu "Daft Punk's Electroma". Vo videu sa objavuje časť, kde je napísané „19932021“. Ich dlhoročná publicistka Kathryn Frazier potvrdila, že duo sa rozpadlo a ukončilo svoju 28 ročnú kariéru.
Barum Rally Zlín

Barum Rally Zlín je rely, ktoré vzniklo v roku 1971. Jazdí sa na asfalte v Zlíne v Česku. V súčasnosti je časťou Majstrovstiev Európy v rely a Intercontinental Rally Challenge.
Vysielač Sitno

Vysielač Sitno () je rádiový a televízny vysielač na Slovensku. Nachádza sa na vrchole Sitna v pohorí Štiavnické vrchy, nad obcou Ilija pri Banskej Štiavnici. 
Konštrukcia.
V 80. rokoch 20. storočia bol na Sitne postavený jeden z posledných veľkých vysielačov. Nekotvený stožiar vysielača má výšku 84 m, no pôvodný (nižší) stožiar z roku 1986, bol určený na distribúciu len TV signálu. Pri rozmachu FM vysielania bol nadstavený pre vysielače signálov FM rádií a neskôr pribudli aj antény DVB-T.
Pri vysielači sa nachádza prevádzková budova.
Šírený program.
Poloha vysielača, vysoký vyžarovaný výkon i nadmorská výška spôsobujú ďaleký príjem signálu najmä južným a juhozápadným smerom. Prioritnou oblasťou pokrytia je banskoštiavnicko, okolie Levíc a Hont. Presahy umožňujú prijímať signál i na Pohroní, Hornej Nitre, v Tekove, časti Novohradu a Malohontu. Zachytiteľný je i na území Maďarska. 
TV vysielače.
Analógové televízne vysielanie.
V máji 2011 bolo z ukončené šírenie analógového signálu Dvojky, TV Markíza a TV JOJ, v auguste 2011 aj Jednotky.
Digitálne televízne vysielanie.
Vysielanie prvého multiplexu DVB-T bolo z vysielača spustené 30. júna 2010 a ukončené 1. júna 2011, kedy bola spustená distribúcia druhého a verejnoprávneho multiplexu. Antény sú umiestnené vo výške 68 m, t.j. v nadmorskej výške .
Najbližšie vysielače.
Okolité významné vysielače a vzdialenosť k nim:
What a Feeling (Flashdance)

„What a Feeling (Flashdance)“ je skladba rakúskej dance skupiny Global Deejays. Skladba je housovou coververziou hitového singlu 80-tych rokov „Flashdance… What a Feeling“ od Irene Cara. Názov pôvodnej skladby bol zmenený s podnadpisom "Flashdance" v rámci nového názvu.
Brugelette

Brugelette je belgická obec vo Valónskom regióne v provincii Hennegavsko. 
Obyvateľstvo.
Obec má približne 3 430 obyvateľov (2010).
Časti obce.
Od 1. januára 1977 obec Brugelette pozostáva z týchto častí (bývalých obcí):
Vysielač Veľká Javorina

Vysielač Veľká Javorina () je rádiový a televízny vysielač na Slovensku. Nachádza sa na vrchole rovnomenného vrchu v pohorí Biele Karpaty, v katastri obce Lubina pri Starej Turej.
História.
Vysielač na dominante kraja má zaujímavú históriu. Za jeho vznikom totiž stáli amatérski nadšenci zo Starej Turej, ktorí túžili sledovať vysielanie novovzniknutej ČST. Signál televízie bol v tom čase iba v okolí Bratislavy a, ako zistili, aj na Veľkej Javorine. Riešenie tak bolo jednoduché – stačí vybudovať vysielač, ktorý pokryje signálom veľkú časť okolia. Cesta i prípojka elektrickej energie bola vybudovaná do blízkej Holubyho chaty, čím sa výrazne zjednodušila výstavba prevádzkovej budovy i vysielača.
Konštrukcia.
Historicky prvý vysielač na Veľkej Javorine šíril 1. program televízie z 15 m stožiara od konca marca 1958. Už o 2 roky neskôr bola na vrchole vybudovaná železobetónová veža Rádiokomunikácií, z ktorej sa začalo vysielať od 1. januára 1961. O význame kóty svedčí i výstavba novej prevádzkovej budovy, z ktorej sa 18. mája 1979 spustilo vysielanie 2. programu.
V lete 1990 sa začalo vysielanie v pásme FM a na stožiari pribudli vysielače rozhlasových staníc. Zvýšené nároky na príjem televíznych i rozhlasových signálov viedli k vybudovaniu novej veže, ktorá začala vysielať v roku 1994. Pôvodná valcovitá retranslačná rádioreléová veža bola v jeseni 2004 zbúraná. Nekotvený stožiar vysielača má výšku viac ako 80 m a DVB-T signál začal šíriť v decembri 2009.
Šírený program.
Výhodná poloha vysielača i nadmorská výška robia z vysielača veľmi efektívny zdroj signálu. Pahorkatiny vo východnom, južnom i západnom smere umožňujú ďaleký príjem signálu. Prioritnou oblasťou pokrytia je región Myjavskej pahorkatiny, Dolné Považie a Záhorie. Presahy umožňujú prijímať signál i na Hornom Považí, Hornej Nitre a vo veľkej časti Podunajskej nížiny. Veľké presahy sú na Moravu, do Rakúska i Maďarska. 
TV vysielače.
Analógové televízne vysielanie.
Analógové televízne vysielanie bolo ukončené v máji 2011.
Digitálne televízne vysielanie.
Vysielanie prvého multiplexu DVB-T bolo z vysielača spustené 22. decembra 2009 a bolo ukončené 27. júla 2011. 28. júna 2011 bola spustená distribúcia druhého a verejnoprávneho multiplexu.
Najbližšie vysielače.
Okolité významné vysielače a vzdialenosť k nim:
Mini Countryman

Mini Countryman je automobil typu crossover a je to prvé nové vozidlo pod značkou Mini (BMW). Mini Countryman sa prestavil na Ženevskom autosalóne 2010 ako prvé SUV Mini a ako prvý 5-dverový model Mini. Je ponúkaný s pohonom dvoch alebo všetkých štyroch kolies (ALL4) a s 1,6-litrovým benzínovým alebo zážihovým motorom, v rôznych výkonových verziách. 
Mini Countryman je ale aj najdlhšie Mini (dĺžka cca 4 m).
Začal sa predávať v septembri 2010, ale ako modelový ročník 2011.
Bezpečnosť.
V novembri 2010 získal Mini Countryman 5 hviezdičiek v testoch Euro NCAP.
National Hockey League Players’ Association

National Hockey League Players' Association alebo NHLPA je odborová organizácia, ktorá ochraňuje práva všetkých hráčov hrajúcich v jednom z 32 tímov NHL.
História.
V roku 1957 prvýkrát vznikol pokus o vznik hráčskej asociácie, hlavní predstavitelia boli Ted Lindsay z Detroit Red Wings a Daug Harvey z Montreal Canadiens. Žiadali primerané platové ohodnotenie hráčov. Vlastníci klubov ale boli zásadne proti a tých, čo sa hlásili k hráčskej asociácii, vymieňali do klubov nižších divízii. Nakoniec bola hráčska organizácia umlčaná. To, čo sa nepodarilo Tedovi Lindsayovi sa podarilo v roku 1967 Alanovi Eaglesonovi, torontskému právnikovi.
Danubia Gate

Danubia Gate je štvorhviezdičkový hotel v Bratislave.
Budova.
Hotel sa nachádza na Dunajskej ulici v centre Bratislavy. Vznikol prestavbou funkcionalistickej budovy postavenej v 20. rokoch 20. storočia. Bola to jedna z prvých budov, spoločne s Manderlákom na Námestí SNP, ktorá bola postavená technológiou liateho železobetónového skeletu, čo bola vtedy na Slovensku novinka. Tento dom bol zrekonštruovaný a prestavaný na hotel, pričom boli zachované hlavné prvky funkcionalistickej architektúry. Autori zároveň včlenili do tejto budovy najmodernejšiu technológiu.
Služby.
Hotel poskytuje ubytovanie pre 45 hostí v jedno a dvojlôžkových izbách ako aj v nadštandardných prepychových izbách. Jedna z izieb je upravená pre telesne postihnutých.
Teleobjektív

Teleobjektív je typ objektívu, ktorého fyzická dĺžka je kratšia ako ohnisková vzdialenosť. Zábery teleobjektívu nie sú široké a jeho ohnisková vzdialenosť býva okolo 100. Teleobjektív je vhodný na fotografovanie portrétov, reportážnych fotografií, fotografií prírody a krajiny.
Opis.
Objektívy s dlhou ohniskovou vzdialenosťou sa používajú v situáciách, kde nie je možné sa priblížiť k fotografovanému objektu. Jedným z najtypickejších prípadov použitia je v prírode pri fotografovaní voľne žijúcich zvierat, ku ktorým nie je ľahké sa priblížiť, alebo je v rozpore s ochranou zvierat. Ďalším typickým použitím dlhých objektívov je počas športových situácií.
Teleobjektív sa okrem iného tiež používa na portréty, krajiny a reportážne fotografie.
Zoznam predsedov Najvyššieho súdu USA

Toto je zoznam predsedov Najvyššieho súdu Spojených štátov amerických od prvého predsedu z roku 1789 po súčasnosť.
Pakito

Julien Ranouil (* 26. január 1981, Bergerac, Francúzsko), viac známy pod pseudonymom Pakito je francúzsky elektronický hudobník. Známym sa stal svojou coververziou skladby „Living on Video“ od skupiny Trans-X. Neskôr vydal hity ako „Moving on Stereo“ a „Are U Ready“. Jeho hudobný štýl sa dá určiť ako Euro house.
Jeho debutový album "Video" bol v USA vydaný dňa 8. novembra 2006.
John Rutledge

John Rutledge (* 17. september 1739, Charleston, Južná Karolína, USA - † 23. júl 1800, Charleston) bol americký politik, právnik a sudca Najvyššieho súdu USA. 
Delegát Kontinentálneho zhromaždenia, jeho mladší brat Edward Rutledge podpísal Deklaráciu nezávislosti.
Životopis.
Študoval právo v Londýne. V roku 1761 vstúpil do politiky.
V roku 1774 Rutledge zasadal v prvom, v 1775 v druhom Kontinentálnom kongrese. V rokoch 1776 - 1778 pôsobil ako guvernér v rodnom štáte. V 1782 - 1783 bol delegátom na Kontinentálnom kongrese.
Od 12. augusta 1795 - do 15. december 1795 bol dočasným predsedom Najvyššieho súdu Spojených štátov amerických.
Oliver Ellsworth

Oliver Ellsworth (* 29. apríl 1745, Winndsor, Connecticut, USA - † 26. november 1807, tamže) bol americký právnik, štátnik a politik - predseda Najvyššieho súdu USA. 
Životopis.
Svoju kanceláriu ako advokát si otvoril v roku 1777. Zastupoval rodný štát na Kontinentálnom kongrese a na Ústavodarnom zhromaždení 1787, kde sa podieľal na koncipovaní connecticutského kompromisu, ale nebol prítomný podpisu Ústavy Spojených štátov amerických.
Ako jeden zo senátorov rodného štátu predsedal výboru pre návrh "Zákona o súdnictve" 1789 a hlasoval s federalistami.
Od 15. decembra 1795 do 30. septembra 1800, kedy rezignoval, bol predsedom Najvyššieho súdu USA.
Do jeho rúk skladal prísahu dňa 4. marca 1797 prezident USA John Adams.
John G. Roberts

John Glover Roberts, Jr. (* 27. január 1955, Buffalo, New York, USA) je americký právnik a predseda Najvyššieho súdu USA. Z matkinej strany má slovenské korene (rodina Gmuca, Podracký zo spišskej obce Kluknava).
Ide o súčasného a taktiež dosiaľ jediného predsedu Najvyššieho súdu Spojených štátov, ktorý sa narodil po druhej svetovej vojne. Právo vyštudoval na Harvarde. V roku 2005 ho prezident George W. Bush vymenoval za predsedu Najvyššieho súdu USA.
Prísahy prezidentov USA do rúk predsedu Robertsa.
Na základe americkej tradície do jeho rúk zložili prezidentskú prísahu:
Warren E. Burger

Warren Earl Burger (* 17. september 1907, Saint Paul, Minnesota – † 25. jún 1995, Washington, D.C.) bol americký politik a predseda Najvyššieho súdu USA.
Bol námestníkom ministra spravodlivosti USA (1953–1956), potom sudcom federálneho odvolacieho súdu, než bol 9. júna 1969 menovaný predsedom Najvyššieho súdu USA.
Warren E. Burger viedol Najvyšší súd k pomerne menšej justičnej aktivite, ale väčšinu zásadných rozhodnutí svojho predchodcu ponechal, i keď v dosť modifikovanom rozsahu. Burgerov súd bol často rozdelený kvôli interrupciám a právam osôb obžalovaných zo zločinov.
Warren E. Burger oznámil 17. júna 1986 svoju rezignáciu.
Na základe americkej tradície do jeho rúk zložili prísahu títo prezidenti USA:
Earl Warren

Earl Warren (* 19. marec 1891, Los Angeles, Kalifornia, USA† 9. júl 1974, Washington, D.C.) bol americký právnik a politik, americký guvernér a predseda Najvyššieho súdu USA. Pôsobil taktiež ako minister spravodlivosti v Kalifornii (19391943) a guvernér v Kalifornii (19451953).
Roku 1948 neúspešne kandidoval za republikánov na viceprezidenta USA.
Roku 1952 opäť kandidoval za republikánov na funkciu prezidenta USA, opäť neúspešne. Následne podporoval republikánov pri kandidatúre na funkciu prezidenta USA Dwighta Eisenhowera. Ten ho menoval predsedom Najvyššieho súdu USA. Dňa 1. marca 1954 bol Senátom USA v tejto funkcii potvrdený. Dwight D. Eisenhower neskôr povedal, že to bol jeho najväčší omyl.
Earl Warren sa v Najvyššom súde USA usiloval o to, aby bola rasová segregácia protiústavná a stanovil ako kritérium legislatívneho pomerného zastúpenia zásadu "jeden človek, jeden hlas" a aby rozšíril väčšiu ochranu "Listiny práv" na štátnych súdoch. Predsedal taktiež komisii pre vyšetrovanie Atentátu na Johna Fitzgeralda Kennedyho.
Na základe americkej tradície do jeho rúk zložili prísahu títo prezidenti USA:
Rezignoval v roku 1969.
Io

Io môže byť:
Argumentum ad baculum

Argumentum ad baculum alebo argument sily je argument, keď pri ktorom sa diskutujúca strana, často strácajúca iné argumenty v prospech svojho postoja, skláňa k použitiu moci ako presvedčovaciemu prostriedku. Hrozba silou nemusí nevyhnutne mať formu fyzického násilia. Dochádza k nej pri akomkoľvek prísľube neblahých následkov ak sa nesplní vôľa diskutujúceho zväčša ale nie nevyhnutne v postavení moci. 
Modelové príklady.
V oboch týchto prípadoch diskutujúci v postavení autorít ukončili diskusiu o spornej téme hrozbou sily. Taký postup však vonkoncom nemožno pokladať za preukázanie správnosti svojho postoja, pretože použitím argumentu sily nevyvrátili tvrdenie oponujúcej strany.
August 2003

Udalosti.
3. august – Havária autobusu nad dedinkou Úhorná. Zahynulo 12 ľudí.
Inocent X.

Inocent X. () (vlastným menom "Giovanni Battista Pamphili") (* 6. máj 1574, Rím – † 7. január 1655, Rím) bol 236. rímsky pápež. 
Životopis.
Do kardinálskeho stavu bol vymenovaný 30. augusta 1627 "in pectore" pápežom Urbanom VIII.
Za jeho pontifikátu bol ako pápežský architekt protežovaný Gian Lorenzo Bernini na úkor Francesca Borrominiho.
Vo vzťahu k Slovensku je významný tým, že za jeho pontifikátu prišlo k uzavretiu Užhorodskej únie (24. apríla 1646) a voľbe prvého zjednoteného gréckokatolíckeho biskupa v Mukačeve (1651).
Membránový potenciál

Membránový potenciál je definovaný ako rozdiel elektrického potenciálu medzi vonkajšou a vnútornou stranou biologickej membrány. Fyzikálne ide o napätie polarizovanej polopriepustnej membrány – napríklad na membráne nervového vlákna je jeho hodnota cca 80 mV. Príčinou vzniku je odlišná koncentrácia iónov Na+, K+ a Cl- na oboch stranách membrány, pričom vonkajšia plocha nesie kladný a vnútorná záporný náboj. Táto nerovnováha koncentrácií je udržiavaná transportnými systémami plazmatickej membrány, ktoré aktívne prenášajú ióny do a z bunky.
&lt;br&gt;Významnú úlohu pri udržiavaní membránového potenciálu zohrávajú aj ióny Ca2+, konkrétne ich koncentrácia v samotnej bunke. Nepodieľajú sa významnejšie na jeho hodnote priamo, no ovplyvňujú priepustnosť membrány pre Na+, K+ a Cl-.
"Veľkosť membránového potenciálu" určujú:
Stabilná hodnota membránového potenciálu je riadená systémom negatívnej spätnej väzby.
Klement XI.

Klement XI. vlastným menom Giovanni Francesco Albani (* 23. júl 1649, Urbino, Pápežský štát – † 19. marec 1721, Rím) bol 243. pápež katolíckej cirkvi.
Biografia.
Narodil sa 23. júla 1649 v Urbine v Pápežskom štáte, jeho predkovia však pochádzali z Albánska. Na konzistóriu 13. februára 1690 ho pápež Alexander VIII. vymenoval za kardinála s titulom kardinál-diakon a titulárnym kostolom "Santa Maria in Aquiro". Ten istý pápež mu už o mesiac 22. mája 1690 zmenil titulárny kostol na "Sant’Adriano al Foro". 30. marca 1700 ho pápež Inocent XII. povýšil na kardinála-kňaza a zveril mu titulárny kostol San Silvestro in Capite. V septembri 1700 bol vysvätený za kňaza. Na konkláve konanom od 9. októbra do 23. novembra 1700 (46 dní) po smrti Inocenta XII. bol 23. novembra 1700 ako 51 ročný zvolený za pápeža a prijal meno Klement XI. Keďže však v tom čase ešte nebol biskupom, biskupskú vysviacku prijal v Ríme 30. novembra 1700 v rúk Emmanuela-Theódosa "kardinála" de la Tour d’Auvergne de Bouillon, kardinála-biskupa v Porto e Santa Rufina a spolusvätiteľov Nicola "kardinála" Acciaioliho, kardinála-biskupa vo Frascati a Gaspara "kardinála" Carpegnu, prefekta Kongregácie pre biskupov.
Asi najneobľúbenejším rozhodnutím Klementa XI. bol zákaz využívania prvkov čínskeho náboženstva v kresťanskej liturgii čínskymi jezuitskými misionármi z roku 1704, tento zákaz ešte zopakoval v roku 1715. Následkom tohto rozhodnutia bolo, že sa Číňania obrátili proti misionárom, začali prenasledovať konvertovaných čínskych kresťanov a misie uzavreli.
Na prelome rokov 17081709 vzplanul medzi Klementom XI. a cisárom Jozefom I. posledný ozbrojený konflikt v dejinách pápežstva a cisárstva. Spôsobila ho pápežova podpora protivníkov Rakúska vo vojne o španielske dedičstvo. Konflikt skončil utrechtským mierom v roku 1713 po tom, čo do blízkosti Ríma postúpilo rakúske vojsko. Pápež sa zaviazal nezasahovať do medzinárodných konfliktov.
Zomrel 19. marca 1721 v Ríme po 20 rokoch pontifikátu.
Spojené kráľovstvo na Letných olympijských hrách 2012

Spojené kráľovstvo na Letných olympijských hrách 2012 je domáca krajina na Letných olympijských hrách 2012 a reprezentuje 541 športovcov v 26 športoch.
Basketbal.
Mužský turnaj.
Tréner: Chris Finch
 
9.miesto
Ženský turnaj.
Tréner: Tom Maher
11.miesto
Skoky do vody.
Ako organizátor sa Veľká Británia kvalifikovala do všetkých 4 synchronizovaných disciplín, ale jednotlivci sa museli kvalifikovať sami.
Pozemný hokej.
Mužský turnaj.
Tréner: Jason Lee
Náhradníci:
 Kvalifikovaní do semifinále
4.miesto
Ženský turnaj.
Tréner: Danny Kerry
Náhradníčky:
 Kvalifikovaní do semifinále 
 Bronzová medaila
Futbal.
Spojené kráľovstvo vo futbale reprezentuje:
Mužský turnaj.
Tréner: Stuart Pearce
5.miesto
Ženský turnaj.
Tréner: Hope Powell
6.miesto
Brunehaut

Brunehaut je belgická obec vo Valónskom regióne v provincii Hennegavsko. 
Obyvateľstvo.
Obec má približne 7 847 obyvateľov (2010).
Časti obce.
Od 1. januára 1977 obec Brunehaut pozostáva z týchto častí (bývalých obcí):
Celles (Belgicko)

Celles je belgická obec vo Valónskom regióne v provincii Hennegavsko. 
Obyvateľstvo.
Obec má približne 5 466 obyvateľov (2010).
Časti obce.
Od 1. januára 1977 obec Celles pozostáva z týchto častí (bývalých obcí):
Chapelle-lez-Herlaimont

Chapelle-lez-Herlaimont je belgická obec vo Valónskom regióne v provincii Hennegavsko. 
Obyvateľstvo.
Obec má približne 14 385 obyvateľov (2010).
Časti obce.
Od 1. januára 1977 obec Chapelle-lez-Herlaimont pozostáva z týchto častí (bývalých obcí):
Colfontaine

Colfontaine je belgická obec vo Valónskom regióne v provincii Hennegavsko. 
Obyvateľstvo.
Obec má približne 20 090 obyvateľov (2010).
Časti obce.
Od 1. januára 1977 obec Colfontaine pozostáva z týchto častí (bývalých obcí):
Rozvodnica

Rozvodnica je myslená čiara, ktorá ohraničuje povodie. Existujú orografické (ktoré prebiehajú po najvyšších miestach v teréne) a hydrologické (prebiehajú súhlasne po styčnej ploche nepriepustných a priepustných vrstiev) rozvodnice.
Toyota AE86

Toyota AE86 je malý ľahký automobil typu kupé, ktorý automobilka Toyota vyrábala v rokoch 1983 až 1987, v rámci piatej generácie Toyoty Corolly. AE86 sa vyrábala v dvoch karosárskych verziách ako trojdverový hatchback a dvojdverové kupé. Okrem toho existujú dve verzie prednej masky – "Trueno" (s vyklápacími svetlami) a "Levin" (s pevnými svetlami). V Japonsku bola AE86 známa ako Hachi-Roku (ハチロク), čo v preklade znamená "osem-šesť".
Technika.
AE86 bola dostupná s atmosférickým 4-valcovým twin cam 4A-GE motorom s objemom . Tento motor dosahoval maximálny výkon 96 kW/130 koní a 150 Nm krútiaceho momentu v štandardnej verzii, hoci neskôr bol znížený výkon na 88 kW/120 koní a 142 Nm krútiaceho momentu. AE86 sa dodávala s 5-rýchlostnou manuálnou prevodovkou, ale neskôr bola na výber aj automatická prevodovka. Motory 4A-GEC používali variabilný sací systém T-VIS. AE86 sa predávala s voliteľným samosvorným diferenciálom.
AE86 používala ventilované kotúčové brzdy. Takisto bola vybavená vpredu nezávislým pružením štýlu vzpier McPherson a štvorprvkovou nápravou s vinutými pružinami vzadu. Stabilizátory boli na oboch nápravách.
Diecéza

Diecéza môže byť:
Darren Styles

Darren James Mew, známy aj pod menom Darren Styles, (* 23. máj 1975, Colchester, Essex, Anglicko) je britský DJ a hudobný producent, ktorý hrá predovšetkým happy hardcore a UK hardcore. Je členom hardcore dvojice Styles &amp; Breeze (s Markom Breezem). Styles pracoval na mnohých hardcorových albumoch počas svojej DJskej kariéry. Jeho prvý sólový album "Skydivin’" dosiahol 4. miesto v Spojenom kráľovstve.
Jakub Šebesta

Jakub Šebesta (* 16. novembra 1948, Krumvíř) je český zamestnanec štátnej správy a politik, v rokoch 2009–2010 zastával funkciu ministra poľnohospodárstva Česka a po dobu necelého mesiaca vykonával tiež funkciu ministra životného prostredia Česka vo vláde Jána Fischera.
Osobný život.
Vyštudoval Poľnohospodársku technickú školu v Modre, odbor vinohradnícko-vinársky. Potom absolvoval Záhradnícku fakultu Vysokej školy poľnohospodárskej (súčasnú Mendelovu univerzitu) v Brne.
V roku 1972 sa stal vedúcim vinárskej skupiny poľnohospodárskeho družstva Krumvíř. V rokoch 1976-1981 pracoval ako vodič vzorkár v Štátnej inšpekcii akosti ("súčasná Státní zemědělská a potravinářská inspekce (SZPI)"). Potom až do roku 1990 pôsobil v úlohe inšpektora kontroly vína. V období 1990-1992 riadil krajský inšpektorát ČZPI (súčasná SZPI). Od roku 1992 je ústredným riaditeľom SZPI. Po páde Topolánkovej vlády na jar 2009 bol navrhnutý ČSSD do pozície ministra poľnohospodárstva Česka, ktorým bol menovaný 8. mája 2009.
Pôsobí v dozorných radách Výskumného ústavu veterinárneho lekárstva, Vinárskeho fondu ČR, je členom spoločnosti VINEXPO.
Je rozvedený, má tri deti.
Kolbudy

Kolbudy je dedina v gdańskom okrese, v historickej časti Východné Pomoransko na severe Poľska. Nachádza sa vo vidieckej obci Kolbudy. Leží západne jedenásť kilometrov od mesta Pruszcz Gdański a pätnásť kilometrov juhovýchodne od Gdańska.
K roku 2010 tam žilo 3621 obyvateľov.
V meste sa narodil horolezec Andrzej Marciniak.
Kolchoz

Kolchoz () bola v bývalom Sovietskom zväze forma kolektívneho poľnohospodárstva zavedená na vidieku počas tzv. kolektivizácie. Na rozdiel od sovchozov, ktoré často vznikli konfiškáciou pôdy väčších statkárov (väčších kulakov alebo na bývalých šľachtických panstvách), vznikali kolchozy spojením menších pozemkov drobných roľníkov. Ekvivalentom v Česko-Slovensku bolo Jednotné roľnícke družstvo (JRD) na Slovensku, a Jednotné zemědělské družstvo (JZD) v Česku. Kolchoz predstavoval väčšinou združenie roľníkov, prostriedky výroby (pôda, zariadenia, dobytok, osivo a iné) sa nachádzali v spoločnom vlastníctve pod verejnou kontrolou členov kolchozu, produkty práce boli tiež distribuované spoločným rozhodovaním ich členov, obyčajne odovzdávané štátu. Okrem kolchozov venujúcich sa rastlinnej a živočíšnej výrobe existovali aj rybárske kolchozy.
Analógmi kolektívnej formy poľnohospodárstva sú poľnohospodárske družstvá v bývalých postkomunistických krajinách, kibuce v Izraeli, v minulosti aj národné komúny v Číne počas veľkého skoku.
Termín kolchoz je skratkou slov "kollektivnoje choziajstvo", doslova spoločné hospodárstvo. 
Dejiny.
Násilná kolektivizácia mala na sovietskom vidieku, koncom 20. a začiatkom 30. rokov 20. storočia, za následok rozsiahle vyvlastnenie pôdy držanej v súkromnom vlastníctve roľníkmi. Svojim rozsahom, tempom a násilnými metódami mala veľmi negatívny vplyv na výkon poľnohospodárstva, ale aj značný sociálny rozmer. Viedla k výraznému narušeniu výrobných síl, zníženiu poľnohospodárskej produkcie a v rokoch 1932 až 1933 mala za následok hladomor na Ukrajine, Severnom Kaukaze, v Povolží a ďalších regiónoch.
V období medzi rokmi 1927 a 1932 riadil kolchozy po celom ZSSR tzv. Kolchozcentr (Celozväzová rada kolektívnych roľníckych hospodárstiev), neskôr jej funkcie prebrali iné príslušné štátne orgány.
Celková efektivita štátom riadeného poľnohospodárstva v Sovietskom zväze bola nízka. Odhady poukazujú na to, že 2 - 3% ornej pôdy, ktorú vlastnili kolchozníci ako svoje záhumienky v 80. rokoch, vyprodukovali okolo 25% celkovej rastlinnej produkcie krajiny. Výnosy teda boli viac než 10 krát vyššie ako boli výnosy z pôdy vo vlastníctve štátu.
Syndróm mačacieho plaču

Syndróm mačacieho plaču (iné názvy: syndróm cri du chat/syndróm Cri du chat [vyslov: kridüša], cri-du-chat syndróm, cat-cry syndróm [vyslov: kätkráj], syndróm mačacieho kriku, syndróm mačacieho mňaukania , Lejeunov syndróm , 5p- syndróm [čítaj:päť pé mínus], delécia krátkeho ramena chromozómu 5 , CDC (syndróm) , CCS) je zriedkavá geneticky podmienená choroba, ktorú v roku 1963 opísal francúzsky lekár a genetik Jérôme Lejeune. Vyskytuje sa veľmi zriedkavo (asi na jeden z 20-tisíc až 50-tisíc pôrodov). Príčinou choroby je strata ramienka "p" 5. chromozómu. Hlavné prejavy novorodencov sú zvuky podobné mačaciemu plaču (u časti z nich zaniknú do 2 roku života). Dieťa má nízku pôrodnú hmotnosť a často problémy s pitím a prehĺtaním, trpí mikrocefáliou, mentálnou retardáciou, poruchou rastu a má problémy s pohybom.
A Hard Day’s Night (album)

A Hard Day’s Night je v poradí tretí štúdiový album britskej rockovej skupiny The Beatles, ktorý bol vydaný 10. júla 1964 v Spojenom kráľovstve. Album vyšiel ako soundtrack k rovnomennému filmu, vôbec prvému filmu o Beatles.
Najlepší strelci Ligue 1 v sezóne

Toto je zoznam najlepších sezónnych strelcov vo francúzskej futbalovej ligy Ligue 1.
Citroën DS2

Citroën DS2 má byť budúci model značky Citroën, konkrétne radu DS. Je odvodený z konceptu Citroën Revolte. Má sa stať modelom 2CV (škaredého káčatka) 21. storočia. Je navrhnutý tak, aby konkuroval trojici Fiat 500, Mini a Volkswagen Beetle.
DS2 bude na dĺžku merať približne 3,7 metra a ponúkne štyri plnohodnotné miesta pre posádku. Technicky bude vychádzať z najmenšieho modelu Citroën C1, pod prednou kapotou sa ale objaví benzínový trojvalec - spoločný vývojový produkt koncernu PSA a nemeckého BMW.
Skydivin’

Skydivin' je prvý album britského DJa Darrena Stylesa. Album debutoval na 4. mieste v britskom rebríčku. O mesiac neskôr bol certifikovaný na zlatú platňu za predaj viac ako 100 000 kópií.
Triple J

Triple J je austrálska rozhlasová stanica, ktorá vznikla v roku 1974. Stanica je určená pre poslucháčov vo veku 15 až 30 rokov a financuje ju Austrálska vláda. Stanica je divíziou Australian Broadcasting Corporation. Vysielanie je orientované na Austrálsku hudbu a novú hudbu, pričom hrá viac alternatívnej hudby ako komerčné rozhlasové stanice.
Escuintla (department)

Escuintla je jeden z 22 departmentov Guatemaly. Má rozlohu , a v roku 2002 mal podľa sčítania 538 746 obyvateľov. Hlavným mestom departmentu je mesto Escuintla.
Huehuetenango (department)

Huehuetenango je jeden z 22 departmentov Guatemaly. Má rozlohu , a v roku 2002 mal podľa sčítania 846 544 obyvateľov. Hlavným mestom departmentu je mesto Huehuetenango.
Another Planet / Voyager

„Another Planet“ / „Voyager“ je druhý singel austrálskej drum and bassovej skupiny Pendulum. Bol vydaný dňa 23. februára 2004 nezávislým vydavateľstvom Breakbeat Kaos a bol to prvý singel skupiny, ktorý bol vydaný na 12" obrazovom disku. Singel dosiahol 46. miesto v rebríčku UK Singles Chart a 1. miesto v rebríčku UK Dance Chart.
Skladba „Another Planet“ obsahuje prvky muzikálovej verzie "Vojny svetov" od Jeffa Wayna a dostala sa na album "Hold Your Colour", ktorý bol vydaný v júli 2005. Obe skladby sa objavili na kompilácii "".
Formáty a zoznamy skladieb.
Toto sú hlavné formáty a súvisiace zoznamy skladieb singlu „Another Planet“ / „Voyager“. Obe skladby napísal a produkoval Rob Swire, Paul Harding a Gareth McGrillen.
12" vinyl singel 
12" obrazový disk 
Zostava.
Nasledujúci ľudia sa podieľali na „Another Planet“ / „Voyager“.
Amidol

Amidol (systematický názov 2,4-diaminofenol) je bezfarebná kryštálická organická zlúčenina. Hydrochloridová soľ sa používa ako vývojková látka pre fotografické vývojky. K tomuto účelu sa používa od roku 1892, kedy bol amidol prvýkrát použitý pre fotografické papiere. Medzi vývojkovými látkami sa chová neobvykle, pretože najefektívnejšie pracuje v mierne kyslom prostredí, na rozdiel od silno zásaditého, ktoré potrebuje väčšina ostatných vyvolávacích látok. Ako amidol starne, mení farbu na tmavo-červeno-hnedú. Nádoby na vývojku a ďalšie potreby používané k príprave amidolových roztokov sa tiež sfarbujú do hneda a toto sfarbenie je veľmi odolné.
Fotografie vyvolané v amidole majú typicky veľmi teplú hnedočiernú farbu, ale prevyvolanie môže rýchlo viesť ku vzniku závoja.
Elba

Elba je taliansky ostrov ležiaci v Tyrrhenskom mori, ktorý patrí do regiónu Toskánsko. Rozlohou je to najväčší z Toskánskych ostrovov a po Sicílii a Sardínii tretí najväčší taliansky ostrov. Je rozdelený do ôsmich okresov. Ostrov mal k 1. januáru 2009 31 572 obyvateľov.
Semi-Charmed Life

„Semi-Charmed Life“ je prvý singel americkej alternatívnej rockovej skupiny Third Eye Blind z rovnomenného albumu "Third Eye Blind", ktorý bol vydaný v roku 1997. Stal sa veľkým hitom v 90-tych rokoch a dosiahol 1. miesto v rebríčkoch Modern Rock Tracks v USA a Top 40 v UK. Hudobná stanica VH1 ho zaradila na 34. miesto v zozname najlepších piesní 90-tych rokov.
Napierove kosti

Napierove kosti bolo počítadlo vynájdené Johnom Napierom na uľahčenie výpočtov. Boli zverejnené v jeho diele Rabdologiae spolu s inými počítacími pomôckami. Umožňovali násobiť a deliť, ale dá sa pomocou nich zistiť aj druhá odmocnina. Uľahčenie spočívalo v tom, že násobenie prevádzali na sčitovanie a delenie na odčítanie. Treba ich odlišovať od logaritmov, ktoré umožňujú to isté a ktoré tiež vynašiel. Ich princíp bol založený na objavoch matematikov Matrakci Nasuh (dielo Umdet-ul Hisab) a Fibonacci (dielo Liber Abaci). Tento spôsob násobenia bol už dávnejšie známy ako mriežkové násobenie.
Skladali sa z tabuľky s mierkou, do ktorej sa ukladali jednotlivé "kosti" pri počítaní. Tie mohli byť z kovu, dreva alebo iných trvanlivých materiálov. Celá súprava bola ľahko prenosná. 
Na jednotlivých "kostiach" boli vyznačené násobky čísla, ktoré bolo na vrchu. Násobky boli rozdelené diagonálnou čiarou na desiatky a jednotky. 
Násobenie.
Na vynásobenie čísel 7 a 46 785 399 stačilo vložiť príslušné "kosti" a odpísať čísla na riadku 7. Číslice, ktoré sa dostali do jednej "kolonky" medzi diagonálnymi čiarami bolo potrebné spočítať. Ak ich výsledok presiahol desiatku, odpísala sa len posledná číslica a 1 sa pripočítala k ďalšej kolonke.
&lt;/center &gt;
Napierove kosti je možné využiť aj na násobenie viacciferných čísel alebo aj desatinných čísel. V tomto prípade je nutné poznačiť si medzivýpočty a určiť desatinné miesta.
&lt;/center &gt;
Sobor (chrám)

Sobor je označenie niektorých významných gréckokatolíckych a pravoslávnych chrámov. K soborom patria vo všeobecnosti katedrálne chrámy, prípadne iné chrámy veľkého miestneho významu. 
V rímskokatolíckej cirkvi sa podobným spôsobom používa titul katedrála.
Sobor (snem)

Sobor (csl. собор) je zhromaždenie biskupov v gréckokatolíckej a pravoslávnej cirkvi spolu s inými zástupcami kňazov a laikov, ktoré reprezentuje celú cirkev a rozhoduje o dôležitých záležitostiach.
Sobor sa odlišuje od synody, ktorá je iba zhromaždením biskupov.
The Phenomenons of Pop

The Phenomenons of Pop je debutový album bratislavskej electro/pop rockovej skupiny Bruno Benetton Free Band vydaný 10.11.2010.
Waze

Waze je navigačný softvér pre mobilné telefóny typu smartphone vyvinutý skupinou "Waze Mobile" a je poskytovaný zadarmo za podmienok licencií GNU General Public License. Tvorcami je predstavovaný ako „GPS navigačný softvér s prvkami sociálnej siete a počítačovej hry“. Základnou odlišnosťou od komerčných produktov je tvorba mapových podkladov samotnými používateľmi, ktorých počet v 2012 presiahol 36 miliónov.
Funkcie.
Základnou funkciou programu je automobilová navigácia v režime turn-by-turn, vrátane hlasovej navigácie. Pre územie Slovenska sú mapové podklady pripravené pre plnohodnotnú navigáciu. Často je využívaná funkcia dopravných hlásení, ktoré poskytujú sami užívatelia programu. Aplikácia hlási počas jazdy dopravné udalosti, ako sú zápchy, rýchlostné radary, dopravné nehody, práce na ceste, zrazené zvieratá, výmole, záplavy, poľadovice a iné. Waze tiež zaznamenáva rýchlosť užívateľov podľa ktorej hodnotí hustotu premávky na cestách a v prípade zápchy odporučí časovo výhodnejšiu obchádzkovú trasu.
Užívatelia softvéru môžu vidieť pozíciu ostatných užívateľov, ktorí to dovolili. Je možné medzi sebou posielať správy alebo vytvárať skupiny a sledovať tak dopravné hlásenia užívateľov z určitej lokality. Každý užívateľ, ktorý prekročil určitú hranicu prejazdených kilometrov, si môže vybrať svoj status zodpovedajúci nálade.
Ďalším prvkom Waze je zbieranie užívateľských bodov. Užívatelia sú hodnotení za najazdené kilometre, dopravné hlásenia alebo zbieranie bonusov prejazdom označeného miesta. Bonusy sa objavujú na mapách náhodne a pre získanie bonusu ja treba prejsť pozíciou umiestnenia.
Tvorba mapových podkladov.
Každý užívateľ Waze môže pri jazde zapnúť režim tvorby cesty. Prichytenie k cestám je tak vypnuté a program zaznamenáva podľa GPS trasu novej komunikácie do mapy. Tento záznam sa následne objavuje v mapových podkladoch serveru Waze, kde ich musí niektorý z užívateľov dokončiť nastavením mena, typu cesty alebo ulice, možných smerov jazdy. Po aktualizácii mapových podkladov sa nová komunikácia objavuje v prístrojoch používateľov. Prvý nasledujúci užívateľ, ktorý prechádza novou cestou získava body za potvrdenie jestvovania a správneho zadania komunikácie.
Nespornou výhodou je pružná aktualizácia máp pri zmenách miestnych komunikácií a uzávierkach ciest. Nevýhodou tohto spôsobu mapovania je absencia mapových podkladov v menej frekventovaných oblastiach rozvojových štátov.
Colin White

John Colin White (* 12. december, 1977, New Glasgow, Nové Škótsko) je kanadský hokejista, ktorý celú svoju kariéru hráva za klub NHL, New Jersey Devils. Týmto klubom bol draftovaný v roku 1997 z 49. miesta.
Vo svojej prvej sezóne, 1999-00, v ktorej odohral v základnej časti len 21 zápasov, sa mu podarilo získať Stanley Cup. Ďalšiu sezónu, 2000-01, sa už naplno presadil v NHL a vďaka svojím výkonom sa dostal do NHL All-Rookie tímu, kde bol nominovaný, okrem iného aj Ľubomír Višňovský. 
Stanley Cup sa mu podarilo vyhrať ešte raz v sezóne 2002-03. V sezóne 2005-06 bol menovaný asistentom kapitána Devils.
Kláštor Dolný Ročov

Kláštor Nanebovzatia Panny Márie v Dolním Ročove je augustiniánsky kláštor založený koncom 14. storočia, určený pre dvanásť rehoľníkov a pôvodne nazývaná "Področov". Od začiatku fungovania konventu je doložené varenie piva priamo v kláštore.
Dejiny.
Zakladateľom kláštora bol roku 1373 Albrecht z Kolovrat, ktorý tu bol na vlastné prianie tiež pochovaný.
Najväčšou pohromou po husitských vojnách bola pre kláštor tridsaťročná vojna. Roku 1631 ho napadli, vylúpili a zničili Sasi. Rod zakladateľa zostal štedrým donátorom po celú dobu trvania kláštora a pomáhal finančne dotovať opravy a prestavby kláštorných budov.
V rokoch 1715 - 1718 Jan Blažej Santini-Aichel pristaval do priečelia kostola veľkú vežu a zriadil kaplnku. Roku "1743" bolo v Ročove založené "Arcibratstvo požehnaného čierneho koženého opasku svätej matky Moniky pod materským a veľkomožným opatrovaním a menom Márie Panny utešiteľky". Na počesť vzniku bratstva bola 1. septembra usporiadaná veľká slávnosť s procesiou.
Po niekoľkých rokoch vyčíňania prírodných živlov bola potrebná výrazná rekonštrukcia kláštora, ku ktorej bol povolaný Kilián Ignác Dientzenhofer, ktorý mal v tom čase dvoch synovcov ako novicov v miestnom kláštornom spoločenstve. V roku 1746 bol položený základný kameň kláštorného kostola Nanebovzatia Panny Márie - k vysviacke došlo roku 1750. Potom sa stavby ujal Anselmo Lurago. 
Roku 1950 bol kláštor zásahom štátnej moci zrušený a využíval sa ako skladisko, väzenie, či útulok pre psychicky chorých. Rádu bol vrátený po roku 1989. V súčasnosti funguje ako sklad humanitárnej pomoci charity Praha a prehliadka kostola je možná po dohovore, alebo v rámci omše.
Fiat Tempra

Fiat Tempra je automobil nižšej strednej triedy, ktorý v rokoch 1990 až 1998 vyrábala talianska automobilka Fiat. V roku 1990 Tempra nahradila automobil Fiat Regata. Pôvodný projekt niesol názov "Tipo 3", pretože bol umiestnený medzi Fiatom Tipo (Projekt "Tipo 2") a Fiatom Croma (Projekt "Tipo 4"). Tempra zdieľa platformu s Lanciou Dedra a Alfou Romeo 155.
Fiatu Tempra bola v roku 1991 v Írsku udelená cena Semperit Irish Car of the Year.
Anglikánsky zväz cirkví

Anglikánsky zväz cirkví alebo Anglikánske spoločenstvo () je svetový zväz cirkví vyznávajúcich anglikánstvo.
Do Anglikánskeho zväzu cirkví v súčasnosti patrí 38 provincií:
V anglikánskom spoločenstve ešte existuje aj 6 mimoprovinčných cirkví (5 z nich je pod metropolitnou autoritou canterburského arcibiskupa):
Jednotlivé cirkvi anglikánskeho spoločenstva sú v cirkevnom spoločenstve so všetkými ostatnými cirkvami spoločenstva a navyše od roku 1931 (tzv. "Bonnská zmluva") aj so starokatolíckymi cirkvami Utrechtskej únie v Európe, s cirkvou Mar Thoma v Indii a s Filipínskou nezávislou cirkvou katolíckou známou tiež ako Aglipayanská cirkev.
Majstrovstvá sveta v hokejbale 2009

Majstrovstvá sveta v hokejbale 2009 boli v poradí 8. majstrovstvá sveta v hokejbale, ktoré organizuje Medzinárodná hokejbalová federácia (ISBHF). Konali sa v dňoch od 13.20. júna 2009 v Plzni, v Česku, za účasti 16 mužských a 7 ženských tímov. Nováčikmi turnaja boli družstvá Fínska a Hongkongu. Svoj druhý titul v mužskej kategórii získalo domáce , ktoré vo finálovom zápase zvíťazilo nad . Tá získala vôbec prvú medailu. U žien obhájila titul , ktorá vo finále vyhrala nad družstvom .
ISBHF vyhrala českú Plzeň za organizátora MS 2009 na svojom kongrese v talianskom Palerme v januári 2006. Česko bolo organizátorom svetového šampionátu druhýkrát, prvý turnaj hostilo v roku 1998, v Litoměřiciach. Zápasy sa hrali v 3 arénach: ČEZ Arena Plzeň, ČEZ Arena Plzeň – malá hala a Hokejbalová hala. Rozpočet turnaja činil 9 až 10 miliónov CZK.
Melville Fuller

Melville Weston Fuller (* 11. február 1833, Augusta, Maine, USA – † 4. júl 1910, Sorrento, Maine, USA) bol americký právnik, politik a sudca.
Životopis.
M. Fuller si otvoril advokátsku prax v meste Chicago štát Illinois. Roku 1858 riadil kampaň za zvolenie S. Douglasa do Senátu USA a bol poslancom v Illinois (1863-1864). Získal ako advokát veľkých spoločností značné bohatstvo a vybudoval si styky s veľkopodnikateľmi.
Nikdy nezastával žiadny federálny úrad. Bol menovaný sudcom Najvyššieho súdu Spojených štátov, údajne ako muž s doteraz najtajnejšou minulosťou, aký v ňom zasadal. 20. júla 1888 bol potvrdený ako Predseda Najvyššieho súdu USA. Zasadal v ňom od 8. novembera 1888 až do svojej smrti 4. júla 1910.
V priebehu výkonu funkcie pomohol vyriešiť hraničný spor medzi Britskou Guyanou a Venezuelou a bol členom Stáleho arbitrážneho súdu v Haagu .
Do jeho rúk zložili prísahu títo prezidenti USA:
Izabal (department)

Izabal je jeden z 22 departmentov Guatemaly. Má rozlohu , a v roku 2002 mal podľa sčítania 314 306 obyvateľov. Hlavným mestom departmentu je mesto Puerto Barrios.
Roger B. Taney

Roger Brooke Taney (* 17. marec 1777, Calvert Country, Maryland, USA – † 12. október 1864, Washington D.C.) bol americký právnik, politik a predseda Najvyššieho súdu USA. Do politiky vstúpil ako "federalista", ale neskôr sa stal jacksonovským demokratom.
Životopis.
Bol ministrom spravodlivosti v Marylande (1827 - 1831), ministrom spravodlivosti USA (1831 - 1833), dočasným ministrom vojny (1831) a dočasným ministrom financií (1833 - 1834).
15. marca 1836 bol potvrdený ako predseda Najvyššieho súdu USA. Bol prvým katolíkom v tejto funkcii.
Svoje najdlhšie a najdôležitejšie rozhodnutie učinil v spore "Charles River Bridge vs. Warren Bridges". Súd pod jeho vedením prehlásil, že otroctvo má ústavnú ochranu.
Do jeho rúk zložili prísahu títo prezidenti USA:
Morrison Waite

Morrison Remick Waite (* 29. november 1816, Lyme, Connecticut – † 23. marec 1888, Washington D.C.) bol americký právnik a politik.
Životopis.
Otvoril si advokátsku kanceláriu v štáte Ohio roku 1839 a neskôr sa špecializoval na železničné spory. Pôvodne bol Whig, neskôr sa ale pripojil k republikánom.
Prvú federálnu funkciu dostal v prípade "Alabamy" ako komisár vymáhajúci požiadavky za ňu, čo mu prinieslo celonárodnú popularitu.
Roku (1873) predsedal ústavodarnému zhromaždeniu štátu Ohio a bol menovaný predsedom Najvyššieho súdu Spojených štátov amerických. V tejto funkcii bol od 4. marca 1874 – až do svojej smrti 23. marca 1888. Napriek tomu, že nemal skúsenosti so sudcovskou praxou, bol energický, erudovaný predseda Najvyššieho súdu Spojených štátov, ktorý viedol súd k tomu, aby obmedzoval rozsah "štrnásteho" a "pätnásteho" dodatku ústavy Spojených štátov amerických. Je taktiež autorom rozhodnutia v spore "Mann vs. Illinois".
Do jeho rúk zložili prísahu títo prezidenti USA:
Salmon P. Chase

Salmon Portland Chase (* 13. január 1808, Cornish, New Hampshire, USA - † 7. máj 1873, New York, New York) bol americký sudca, právnik a politik. Bol jedným z prvých z mesta Cincinnati, ktorý hájil práva utečených otrokov a stal sa vášnivým agitátorom proti otroctvu. Je vyobrazený na $10000 bankovke. 
Životopis.
Roku 1860 sa neúspešne pokúsil kandidovať na úrad prezidenta USA, o rok neskôr sa stal ministrom financií Abrahama Lincolna, potom rezignoval.
Od 15. decembra 1864 bol predsedom Najvyššieho súdu Spojených štátov amerických až do svojej smrti 7. mája 1873.
Predsedal impeachmentu prezidenta Andrew Johnsona.
Do jeho rúk zložili prísahu títo prezidenti USA: